|  |  |  |
| --- | --- | --- |
| BOSNA I HERCEGOVINA |  | БОСНА И ХЕРЦЕГОВИНА |
| Brčko distrikt BiH | Брчко дистрикт БиХ |
| **SKUPŠTINA****KOMISIJA/POVJERENSTVO** **ZA UPRAVU I FINANSIJE/FINANCIJE** | **СКУПШТИНА****КОМИСИЈА** **ЗА УПРАВУ И ФИНАНСИЈЕ** |
| *Mladena Maglova 2, 76100 Brčko distrikt BiH, telefon i faks: 049/215-516*  | *Младена Маглова 2, 76100 Брчко дистрикт БиХ, тел. и факс: 049/215-516* |

Broj: 01.8-13-400/24

Brčko, 18. 7. 2024. godine

Na osnovu člana 54 Poslovnika o radu Skupštine Brčko distrikta BiH – prečišćeni tekst („Službeni glasnik Brčko distrikta BiH“, brojevi: 54/18, 17/20 i 24/20), Odluke o odobravanju donacija u sportu broj: 01-02-392/24 od 17. 7. 2024. godine, Odluke o usvajanju Programa utroška sredstava za donacije u sportu za 2024. godinu broj: 01.8-13-400/24 od 18. 7. 2024. godine, Komisija za upravu i finansije na 66. sjednici održanoj 18. 7. 2024. godine raspisuje:

**JAVNI POZIV**

za podnošenje prijava za donacije u sportu za 2024. godinu

**I** **PRAVO UČEŠĆA NA JAVNOM POZIVU**

Pravo učešća na ovom javnom pozivu imaju sportska udruženja koja su u sezoni 2023/24. ili 2024. godini učestvovali na takmičenjima koja organizuje zvanični savez Bosne i Hercegovine i koji ispunjavaju uslove propisane Programom utroška sredstava za donacije u sportu za 2024. godinu broj: 01.8-13-400/24 od 18. 7. 2024. godine.

**II** **FINANSIJSKI OKVIR**

Sredstva su osigurana u budžetu Skupštine Brčko distrikta BiH na organizacionom kodu 10010001 i ekonomskom kodu 614300 tekuće donacije neprofitnim organizacijama, 614314 – Tekuće donacije sportskim klubovima u iznosu od 1.000.000,00 KM.

**III SVRHA FINANSIRANJA**

Raspodjela sredstava donacija korisnicima sredstava je u cilju održavanja i razvoja sportskih klubova, te podsticanju i motivaciji sportskih klubova da se takmiče i postižu bolje rezultate, što doprinosi promovisanju sportskih vrijednosti u društvu.

**IV KORISNICI SREDSTAVA**

Sredstva iz tačke II ovog javnog poziva će biti srazmjerno raspoređena prema sljedećim vrstama sporta:

1. Fudbal;
2. Odbojka i sjedeća odbojka;
3. Košarka;
4. Rukomet;
5. Atletika;
6. Sportski ples;
7. Šah;
8. Kuglanje;
9. Sportovi na vodi;
10. Ostali sportovi.

**V PRAVO UČEŠĆA NA JAVNOM POZIVU**

 Pravo učešća na Javnom pozivu imaju sportska udruženja ukoliko ispune sljedeće kriterije i uslove:

**Kriteriji za raspodjelu sredstava**

(1) Ukupan iznos sredstava raspoređuje se srazmjerno korisnicima sredstava iz kategorije **fudbala** koji su u sezoni 2023/24. bili učesnici takmičenja, i to na sljedeći način:

 a) takmičarima u prvoj ligi entiteta do 10%,

 b) takmičarima u drugoj ligi entiteta do 12%,

 c) takmičarima u trećoj regionalnoj, odnosno prvoj kantonalnoj/županijskoj ligi do 14%,

 d) takmičarima u četvrtoj područnoj, odnosno drugoj kantonalnoj/županijskoj do 17%;

 e) takmičarima u prvoj ligi Opštinskog fudbalskog saveza Brčko distrikta BiH, odnosno trećoj kantonalnoj/županijskoj ligi do 5%.

(2) Ukupan iznos sredstava raspoređuje se srazmjerno korisnicima sredstava iz kategorije **odbojka** **i sjedeća odbojka** koji su u sezoni 2023/24. bili učesnici takmičenja, i to na sljedeći način:

 a) takmičarima u premijer ligi do 4%;

 b) takmičarima u prvoj ligi entiteta do 8%;

 c) takmičarima u drugoj ligi entiteta do 0,5%.

(3) Ukupan iznos sredstava raspoređuje se srazmjerno korisnicima sredstava iz kategorije **košarka**, koji su u sezoni 2023/24. bili učesnici takmičenja, i to na sljedeći način:

 a) takmičarima u premijer ligi do 4%;

 b) takmičarima u prvoj ligi entiteta do 2%.

(4) Ukupan iznos sredstava raspoređuje se srazmjerno korisnicima sredstava iz kategorije **rukomet** koji su u sezoni 2023/24. bili učesnici takmičenja, i to na sljedeći način:

 a) takmičarima u prvoj ligi entiteta do 1,5%;

 b) takmičarima u drugoj ligi entiteta do 3%.

(5) Ukupan iznos sredstava raspoređuje se srazmjerno korisnicima sredstava iz kategorije **atletika,** čiji je član u sezoni za 2024. godinu bio učesnik takmičenja koje organizuje zvanični savez BiH, i to na sljedeći način:

1. takmičarima koji su učestvovali na takmičenjima na državnom nivou do 3%;
2. takmičarima koji su učestvovali na takmičenjima na entitetskom nivou do 1%.

 (6) Ukupan iznos sredstava raspoređuje se srazmjerno korisnicima sredstava iz kategorije **sportski ples** čiji je član u sezoni za 2024. godinu bio učesnik takmičenja koje organizuje zvanični savez BiH, i to na sljedeći način:

1. takmičarima koji su učestvovali na takmičenjima na državnom nivou do 2%;
2. takmičarima koji su učestvovali na takmičenjima na entitetskom nivou do 0,5%.

(7) Ukupan iznos sredstava raspoređuje se srazmjerno korisnicima sredstava iz kategorije **šah** čiji je član u sezoni za 2024. godinu bio učesnik takmičenja koje organizuje zvanični savez BiH, i to na sljedeći način:

1. takmičarima koji su učestvovali na takmičenjima na državnom nivou, do 2%;
2. takmičarima koji su učestvovali na takmičenjima na entitetskom nivou, do 0,5%.

(8) Ukupan iznos sredstava raspoređuje se srazmjerno korisnicima sredstava iz kategorije **kuglanje** čiji je član u sezoni za 2023/24. godinu bio učesnik takmičenja koje organizuje zvanični savez BiH i to na sljedeći način:

1. korisnicima sredstava čiji je član učestvovao na takmičenjima na državnom nivou do 1,5%;
2. korisnicima sredstava čiji je član učestvovao na takmičenjima na entitetskom nivou do 0,5%.

(9) Ukupan iznos sredstava raspoređuje se srazmjerno korisnicima sredstava iz kategorije **sportovi na vodi** čiji je član u sezoni za 2024. godinu bio učesnik takmičenja koje organizuje zvanični savez BiH, i to na sljedeći način:

1. korisnicima sredstava čiji je član učestvovao na takmičenjima na državnom nivou do 1%.

(10) Ukupan iznos sredstava raspoređuje se srazmjerno korisnicima sredstava iz kategorije **ostali sportovi** čiji je član u sezoni za 2023/24. ili 2024. godinu bio učesnik takmičenja koje organizuje zvanični savez BiH, do 7%, s tim da ukupan iznos sredstava ne može preći iznos od 2% po vrsti sporta.

**Uslovi za učešće na javnom pozivu**

Uslove koje sportsko udruženje mora da ispuni da bi učestvovalo na javnom pozivu su:

* da ima sjedište u Brčko distriktu BiH,
* da dostavi aktuelan izvod iz sudskog registra, ne stariji od mjesec dana,
* da dostavi materijalnu dokumentaciju kojom dokazuje da ispunjava kriterije iz ovog javnog poziva, odnosno potvrdu, uvjerenje ili drugi dokaz o učešću na takmičenjima pod okriljem zvaničnog saveza,
* da dostavi potpisanu i kod nadležnog organa ovjerenu izjavu da je podnio izvještaj o namjenskom utrošku sredstava u roku propisanim programom utroška sredstava na osnovu kojeg su mu sredstva dodijeljena, te da za istu namjenu nije dobio sredstva od drugog budžetskog korisnika, na propisanom obrascu,
* da dostavi uvjerenje Porezne uprave Brčko distrikta BiH o izmirenim poreznim obavezama koje nije starije od tri mjeseca.

**Sva dokumentacija se dostavlja u originalu ili ovjerenoj kopiji.**

**VI NAČIN DODJELE SREDSTAVA**

(1) Komisija za upravu i finansije će razmotriti sve pristigle prijave, utvrditi ispunjenost uslova za dodjelu sredstava i utvrditi visinu sredstava koja će biti dodijeljena svakom pojedinačnom podnosiocu prijave.

(2) Komisija za upravu i finansije, od podnosioca prijave, može tražiti pojašnjenje dostavljene dokumentacije, radi donošenja ispravne odluke o ispunjenosti uslova za dodjelu sredstava.

(3) Nakon obavljene procedure Komisija za upravu i finansije predlaže Skupštini Brčko distrikta BiH donošenje odluke kojom se odobrava dodjela donacija sportskim udruženjima koji su ispunili uslove i kriterije propisane ovim javnim pozivom.

**VII PRIJAVA NA JAVNI POZIV**

Prijave na javni poziv se podnose u roku od 7 (sedam) dana od dana objave na internet stranici Skupštine Brčko distrikta BiH, na propisanom obrascu.

Dostavljanje prijava se vrši preporučeno poštom ili lično na adresu**:**

**Skupština Brčko distrikta BiH, ul. Mladena Maglova br. 2, 76100 Brčko sa naznakom:** ***Zahtjev za donacije u sportu za 2024. godinu.***

Nepotpune, neblagovremene i prijave podnesene od strane neovlaštenog lica neće biti uzete u razmatranje i iste će biti odbačene.

Prijavni obrazac i obrazac izjave su dostupni na internet-stranici Skupštine Brčko distrikta BiH [www.skupstinabd.ba](http://www.skupstinabd.ba).

**VIII DOZNAČAVANJE SREDSTAVA**

Sredstva će biti doznačena nakon što Skupština Brčko distrikta BiH donese odluku o odobravanju donacija sportskim udruženjima, na prijedlog Komisije za upravu i finansije.

 **PREDSJEDAVAJUĆI**

**KOMISIJE ZA UPRAVU I FINANSIJE**

 **Abdulah Iljazović**

**PRIJAVNI OBRAZAC**

|  |  |
| --- | --- |
| **Naziv sportskog udruženja** |  |

|  |  |
| --- | --- |
| **Vrsta sporta** |  |

|  |  |
| --- | --- |
| **Liga/Takmičenje u kojoj su se takmičili** |  |

|  |  |
| --- | --- |
| **Sezona/Godina u kojoj su se takmičili** |  |

|  |  |
| --- | --- |
| **Datum podnošenja prijave** |  |

|  |  |
| --- | --- |
| **Ime i prezime, potpis podnosioca zahtjeva** |  |

**OSNOVNE INFORMACIJE O SPORTSKOM UDRUŽENJU**

|  |
| --- |
|  |
| **Podnosilac prijave** |  |
| **Adresa (puni naziv)** |  |
| **Kontakt osoba**  |  |
| **Kontakt tel./fax/e-mail** |  |
| **ID broj/JIB** |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |  |

 |
| **Naziv banke i broj račun podnosioca prijave** |  |

 **M.P. Potpis ovlaštenog lica**

**IZJAVA**

Ja, nižepotpisani \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(Ime i prezime)*, s ličnom kartom broj: \_\_\_\_\_\_\_\_\_\_\_\_ izdatom od \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, u svojstvu predstavnika udruženja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(Navesti položaj, naziv udruženja)*, ID broj: \_\_\_\_\_\_\_\_\_\_\_\_\_\_\_\_\_\_\_\_\_\_\_, čije sjedište se nalazi u \_\_\_\_\_\_\_\_\_\_\_\_\_\_\_\_\_\_\_\_ , na adresi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(Ulica i broj)*, kao podnosilac zahtjeva za dodjelu donacija u sportu za 2024. godinu, koju dodjeljuje Skupština Brčko distrikta BiH pod punom moralnom, materijalnom i krivičnom odgovornošću:

**I Z J A V LJ U J E M**

Udruženje \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, koje predstavljam je podnijelo izvještaj o namjenskom utrošku sredstava u roku propisanim programom utroška sredstava na osnovu kojeg su mu sredstva dodijeljena, te da za istu namjenu nije dobilo sredstva od drugog budžetskog korisnika.

Brčko, \_\_\_\_\_\_\_\_2024. godine

 **Izjavu dao**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**